Музиката е език.
Както музиката, така и словесните езици имат една и съща цел.
И двете са форми на изразяване.
Могат да се използват като начин за общуване с други хора.
Може да се чете и пише на тях.
Могат да ви накарат да се смеете или плачете,
да мислите или питате
и могат да говорят на един или на много хора.
И определено могат да ви накарат да се движите.
В някои случаи музиката работи по-добре от думите,
защото не трябва да бъде разбирана,
за да бъде ефективна.
Въпреки че много музиканти са съгласни, че музиката е език,
тя рядко е третирана като такъв.
Много от нас я третират като нещо,
което може да се научи само чрез следване
на строги правила под ръководството
на квалифициран учител.
Този подход е следван от стотици години
с доказан успех, но отнема много време.
Твърде много.
Помислете си за първия език, който сте научили като дете.
И което е по-важно, помислете как сте го научили.
Били сте бебета, когато сте започнали да говорите,
и въпреки, че сте говорили езика неправилно
ви е било позволено да правите грешки.
И колкото повече грешки сте правили,
толкова повече родителите ви са се усмихвали.
За да проговорите, не са ви пращали някъде
само няколко пъти седмично.
И мнозинството от хората, с които сте говорили,
не са били начинаещи.
Вече са били изкусни в говоренето.
Представете си родителите ви да ви принуждават да говорите само с други бебета,
докато сте достатъчно добри, за да говорите с тях.
Вероятно ще сте вече възрастни
преди да можете да водите правилен разговор.
Ако се използва термин от музиката, като бебета ви е било позволено
да импровизирате с професионалисти.
Ако подхождаме към музиката по същия естествен начин,
по който подхождаме към нашия първи език,
ще се научим да говорим на музикалния език за същото кратко време,
за което сме проговорили първия ни език.
Доказателство за това може да се види в почти всяко семейство,
където детето израства сред музиканти.
Ето няколко ключови принципа при ученето или преподаването на музика:
в началото приемете грешките, вместо да ги поправяте.
Като дете, което свири на въздушна китара, няма грешни ноти.
Позволете на младите музиканти да свирят
и пеят със завършени музиканти
ежедневно.
Насърчавайте младите музиканти да свирят повече, отколкото да се упражняват.
Колкото повече свирят, толкова повече ще се упражняват самостоятелно.
Музиката идва от музиканта, не от инструмента.
И най-важното, не забравяйте,
че езикът работи най-добре, когато имаме
да кажем нещо интересно.
Много учители по музика никога не разбират
какво имат да кажат учениците.
Казваме им само това, което се очаква от нас.
Децата говорят езика в продължение на години
преди да научат азбуката.
Прекалено много правила в началото
на практика ще ги забавят.
Според мен подходът към музиката
трябва да бъде същият.
В крайна сметка, музиката също е език.